Kunanlan Subramaniam

Kunanlan SubramaniamS. Kunalan , retrieved 7 April 2010 (lahir 15 September 1986FAM, true name S. Kunanlan, retrieved 7 April 2010) adalah pemain bola sepak Malaysia yang bermain sebagai pemain tengah dan pertahanan.

Kerjaya
Kelab
Kunanlan memulakan kariernya seniornya bersama Negeri Sembilan di posisi sayap kiri.3 Tahun Tempoh Buat S. Kunalan - EPG Berita Harian, 6 Disember 2007. Wan Jamak Wan Hassan, jurulatih Negeri Sembilan pada musim itu memutuskan untuk menurunkannya buat pertama kali ketika bertemu Selangor dalam perlawanan Liga Super Malaysia 2007-08 yang berlangsung di Stadium Tunku Abdul Rahman Paroi. Pada musim yang sama, Kunanlan menjaringkan gol pertamanya ketika bertemu Sarawak dalam perlawanan Liga Super yang berlangsung di Kuching.SARAWAK HUMBLED BY VISITORS N.SEMBILAN 2-3 - BERNAMA, 5 Januari 2008. Bersama Negeri Sembilan, Kunanlan menjuarai Piala Malaysia 2009, 2011 dan Piala FA 2010.

Kunanlan berpindah ke Selangor selepas 5 musim bersama Negeri Sembilan. Perlawanan pertamanya bersama Selangor adalah bertemu bekas pasukannya Negeri Sembilan. Di perlawanan itu, dia menjaringkan gol pertamanya bersama Selangor yang juga gol tunggal perlawanan. Kunanlan beraksi sebanyak 64 perlawanan dan menjaringkan 6 gol dalam semua pertandingan bersama Selangor.

Pada musim 2015, Kunanlan menyertai kelab bola sepak Johor Darul Ta'azim (JDT). Sepanjang 9 tahun bersama JDT, Kunanlan lebih banyak beraksi di bek kanan. Beliau bermain sebanyak 195 perlawanan dalam semua pertandingan kompetitif dan menjaringkan 4 gol bersama JDT. Beliau menjulang 9 kejuaraan Liga Super Malaysia selain memenangi Piala FA dan Piala Malaysia. Kunanlan menyifatkan menjuarai Piala AFC 2015 adalah pencapaian terbesar dalam kerjaya bola sepaknya.Ini mungkin musim terakhir saya dengan JDT kerana setiap perjalanan akan ada pengakhiran - Flash Sukan, 17 December 2023. 

Antarabangsa
Kunanlan membuat penampilan pertamanya bersama skuad bawah 23 tahun Malaysia ketika seri 1-1 menentang Maldives pada 2008.

Pada 2009, Kunanlan mendapat kaps rasmi pertamanya dalam perlawanan persahabatan bertemu Kenya yang berkesudahan 0-0. Pada Disember 2009, Kunanlan disenaraikan bersama skuad bawah 23 tahun Malaysia untuk Sukan SEA 2009 dan berjaya memenangi pingat emas.SEA Games shocker: Malaysia defeats Thailand to make semis, The Malaysian Insider , retrieved 7 April 2010.

Pada 2010, Kunanlan disenaraikan sebagai salah satu pemain senior untuk saingan Sukan Asia 2010.Kenali Pemain Lebih Umur Yang Pernah Beraksi Buat Skuad Kebangsaan Dalam Saingan Sukan Asia - Semuanya Bola, 6 Mei 2018. Dalam perlawanan kontroversi bertemu tuan rumah China, dia dilayangkan kad merah oleh pengadil dari Australia, Ben Williams.‘Duri Dalam Daging’ – 3 Pengadil Yang Pernah ‘Menzalimi’ Harimau Malaya - Semuanya Bola, 22 Disember 2022.

Kunanlan turut membarisi skuad Malaysia di Piala AFF Suzuki 2010. Dia beraksi dalam semua perlawanan di kejohanan itu yang menyaksikan Malaysia muncul juara buat pertama kali.

Pada Julai 2016, beliau mengumumkan persaraannya daripada skuad kebangsaan bersama 3 rakan sepasukannya yang lain. Walaubagaimanapun beliau keluar dari persaraan untuk perlawanan kelayakan Piala Asia 2019 bertemu Korea Utara pada 2017 yang mana merupakan perlawanan terakhirnya bersama Malaysia.

Rujukan

Pautan luar
 S. Kunanlan Profile

Kategori:Orang hidup
Kategori:Pemain bola sepak Malaysia
Kategori:Orang dari Selangor
Kategori:Pemain bola sepak Selangor FA
Kategori:Pemain Johor Darul Ta'zim F.C.
Kategori:Kelahiran 1986
Kategori:Hindu Malaysia
Kategori:Orang Malaysia berketurunan India